armvectores/hy_wikipedia_2023 huggingface dataset:
Սեթ Մաուլթոն

Սեթ Մաուլթոն (անգլ.՝ Seth Wilbur Moulton, հոկտեմբերի 24, 1978(1978-10-24), Սեյլեմ, Մասաչուսեթս, ԱՄՆ), ամերիկացի քաղաքական գործիչ, Դեմոկրատական կուսակցության անդամ, ԱՄՆ Ներկայացուցիչների պալատի անդամ (2015 թվականից)։


== Կենսագրություն ==
2001 թվականին ավարտել է Հարվարդի համալսարանը բակալավրի աստիճանով։ 2001 թվականի սեպտեմբերի 11-ի հարձակումներից հետո նա ընդունվեց ծովային կորպուս՝ ավարտելով Քուանտանոյի սպայական դպրոցը և 2002 թվականին ստացավ երկրորդ լեյտենանտի կոչում:Նա մասնակցել է իրաքյան պատերազմին՝ եղել է առաջիններից մեկը, ով 2003 թվականին մտավ Բաղդադ։
Իրաք չորս գործուղումների ընթացքում շաբաթական երկու անգամ իր թարգմանիչ Մուհամեդ Հարբայի հետ վարել է «Մոուլտոն և Մուհամեդ» անվանումով հեռուստատեսությամբ նորությունների թողարկումներ, նկարահանվել Է «No End in Sight» (վերջ և սահման չունի) վավերագրական ֆիլմում, որն առաջադրվել է «Օսկար» մրցանակի։
Ավարտելով Հարվարդի բիզնես դպրոցը՝ 2011 թվականին նախկին թիմակցի հետ հիմնել Է «Eastern Healthcare Partners» ընկերությունը, որը 2014 թվականին փակվել է, այդպես էլ շահույթ չունենալով։
2014 թվականի նոյեմբերի 4-ին Մասաչուսեթսի 6-րդ ընտրատարածի ընտրություններում հաղթել է Հանրապետական Ռիչարդ Տիսեյին և մտել ԱՄՆ Ներկայացուցիչների պալատ (սեպտեմբերին նա նախնական ընտրությունների արդյունքներով պայքարից դուրս է բերել կուսակից Ջոն Թիրնիին, ով այդ աթոռը զբաղեցնում Էր ինը պատգամավորական ժամկետներով, սակայն կորցրել է ժողովրդականությունը այն բանից հետո, երբ նրա կինը 2010 թվականին դատապարտվել էր հարկերից խուսափելու համար)։
Իր մուտքը քաղաքականություն բացատրում էր վրդովմունքն այն ստի հանդեպ, որի վրա հիմնված էր պատերազմը՝ Սադդամ Հուսեյնի մոտ զանգվածային ոչնչացման զենքի առկայության մասին, կոչ էր անում ուշադրություն դարձնել այն մարդկանց խնդիրներին, որոնք տնտեսությունում փոփոխությունների պատճառով կորցրել են աշխատանքը, կամ օփիոիդներից կախվածության մեջ ընկած երեխային, ինչպես նաև ձմռանը ստիպված են ընտրել սննդի և ջեռուցման միջև։ Դեմ է արտահայտվել սենատոր Բեռնի Սանդերսի առաջարկած՝ առողջապահական համակարգի լիովին բյուջետային ֆինանսավորմանը անցնելուն և առաջարկել է ամերիկացիների համար պահպանել իրենց հայեցողության ընտրության իրավունքը և խոսել է իր մասին՝ «ես սոցիալիստ չեմ, ես դեմոկրատ եմ»։
2019 թվականի ապրիլի 22-ին պաշտոնապես հայտարարել է 2020 թվականի նախագահական ընտրություններում Դեմոկրատական կուսակցությունից իր թեկնածության առաջադրման համար պայքարի մեջ մտնելու մասին։
Առաջին հեռուստաբանավեճին, որը նախորդում էր ժողովրդավարական առաջնահերթություններին, տեղի ունեցան Մայամի քաղաքում 2019 թվականի հունիսի 26-ին, բայց Մուլթոնին թույլ չտվեցին մասնակցել, քանի որ նա չի բավարարել մասնակիցության համար կուսակցության ազգային կոմիտեի սահմանած որակավորման պահանջները. առնվազն քսան նահանգներից ստանալ ավելի քան 65 հազար մարդու նվիրատվություն և ստանալ հասարակական կարծիքի առնվազն երեք համազգային հետազոտություններում 1 տոկոսից ոչ պակաս վարկանիշ։


== Ծանոթագրություններ ==


== Արտաքին հղումներ ==
«MOULTON, Seth, (1978 - )»։ Biographical Directory of the United States Congress (անգլերեն)։ congress.gov։ Վերցված է 2019-05-16
Տնգետ

Տնգետ, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ կամ Մոտկանի գավառակում։ Գտնվում էր Մուշ քաղաքից 35 կմ հարավ՝ Տինգերտ գետի աջ ափին։ Մարաթուկ լեռան հս․ ստորոտին։ XIX դ․ վերջին – XX դ․ սկզբին ուներ ավելի քան 200 հայ բնակիչ (30 տուն)։ Տնգետ ավերվել և ամայացել է 1915-ին, Մեծ եղեռնի ժամանակ։ Փրկվածներն ապաստանել են Արլ․ Հայաստանում (հիմնականում՝ Թալինի շըրջանի Կաքավաձոր և Աշնակ գյուղերում)։


== Ծանոթագրություններ ==
Միրնոե (գյուղ, Զադոնսկի շրջան)

Անվան այլ կիրառումների համար տե՛ս՝ ՄիրնոեՄիրնոե (ռուս.՝ Мирное), գյուղ Ռուսաստանի Լիպեցկի մարզի Զադոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղանուս (այլ կիրառումներ)

Աղանուս անունը կարող է վերաբերել

Աղանուս՝ գյուղ Արցախի Հանրապետության Քաշաթաղի շրջանում,
Աղանուս՝ համայնք Արցախի Հանրապետության Քաշաթաղի շրջանում։
Ծարիրային հանքանյութեր

Ծարիրային հանքանյութեր, բնական հանքատեսակներ, որոնցից ծարիրի արդյունաբերական կորզումը տնտեսապես շահավետ է։ Ծարիրն արդյունահանվում է
գլխավորապես հիդրոթերմալ հանքավայրերի սուլֆիդային հանքանյութերից, որոնք սովորաբար առաջացնում են շերտաձև կուտակներ կրաքարերում կամ հատող երակներ տարբեր ապարներում։
Կարևոր միներալը անտիմոնիտն է։ Նվազ նշանակություն ունեն ծարիրի և այլ մետաղների համալիր սուլֆիդները՝ ջեմսոնիտը, բուլանժերիտը, պիրարգիրիտը, տետրաէդրիտը, բուռնոնիտը։ Ծարիրային հանքանյութերի հիդրոթերմալ հանքավայրերի մերձմակերևութային մասերում առաջանում են օքսիդացած հանքանյութեր, որոնք կազմված են կերմեզիտից, սերվանտիտից, ստիբիոկոնիտից և ծարիրի այլ երկրորդային միներալներից։ Սուլֆիդային և օքսիդացած հանքանյութերի ուղեկից միներալներն են՝ քվարցը, կինովարը, կալցիտը, բարիտը։


== Տեղակայում ==
Ծարիրային հանքանյութերի հանքավայրեր կան Միջին Ասիայում, Ղազախստանում, Կովկասում և Արևելյան Սիբիրում, Չինաստանում Չեխիայում, Սլովակիայում, Ալժիրում և այլուր։ Հայաստանում հայտնի էր Ազատեկի
hանքավայրը։
Գունաշ

Գունաշ, ձմեռանոց Լոռվա մարզի Թումանյանի շրջանում։ 1920-1930-ական թվականներին ուներ մշտական բնակչություն։ Հետագայում լքվել է։


== Ծանոթագրություններ ==
Ջեյմս Մարապե

Ջեյմս Մարապե (անգլ.՝ James Marape, ապրիլի 24, 1971(1971-04-24), Tari, Tari-Pori District, Hela Province, Պապուա Նոր Գվինեա), Պապուա Նոր Գվինեայի պետական և քաղաքական գործիչ։ 2007 թվականի հուլիսին դարձել է Պապուա-Նոր Գվինեայի ազգային խորհրդարանի անդամ՝ ներկայացնելով Խելա նահանգի Թարի-Պորի շրջանը։ 2019 թվականի մայիսի 30-ը դարձավ Պապուա Նոր Գվինեայի ութերորդ վարչապետը։


== Կենսագրություն ==
Ջեյմս Մարապեն պատկանում է երկրի խոշորագույն ցեղերից և էթնիկ խմբերից մեկի՝ հուլիի ժողովրդին։ Մարապեյի հայրը յոթերորդ օրվա Ադվենտիստական եկեղեցու քահանա էր, և Ջեյմս Մարապեն նույնպես կիսում է այդ հավատը։ Ջեյմս Մարապեն հաճախում էր Պապուա Նոր Գվինեայի լեռնաշխարհի Մինջի հիմնական դպրոց և Կաբուֆա ադվենտիստական ավագ դպրոց։ 1993 թվականին ստացել է Պապուա Նոր Գվինեայի համալսարանի արվեստի բակալավրի աստիճան, իսկ 2000-ին` շրջակա միջավայրի պահպանության գիտությունների մագիստրոսի կոչում։ 2001-2006 թվականներին զբաղեցրել է աշխատակազմի կառավարման դեպարտամենտում քաղաքականության նախարարի օգնականի պարտականությունները։ Մարապեն ամուսնացած է Ռեյչել Մարապի հետ, ով ծագում է Արևելյան Սեպիկ նահանգից։ Զույգը ունի 6 երեխա։
2002 թվականին Ջեյմս Մարապեն առաջին անգամ փորձել է Ազգային խորհրդարան ընտրվել Թարի-Պորի օկրուգում ժողովրդական առաջընթացի կուսակցությունից, սակայն Սաութերն-Հայլենդս նահանգում քվեարկությունը չեղյալ է հայտարարվել բռնության տարածված դեպքերի պատճառով։ 2003 թվականին Ջեյմսը կրկին մասնակցեց ընտրություններին, բայց պարտվեց գործող պատգամավոր Թոմ Տոմիապեին։ Ջեյմս Մարապեն չի համաձայնել պարտվողի հետ և դատական կարգով վիճարկել է ընտրությունների արդյունքները, սակայն պարտվել է գործը, իսկ հետագա բողոքը մերժվել է։
2007 թվականին կրկին մասնակցել է ընտրություններին որպես ազգային դաշինք կուսակցության թեկնածու և հաղթանակ տարել Թոմիապեի նկատմամբ։ Այնուհետև դարձավ Մայքլ Սոմարի աշխատակազմի աշխատանքի, տրանսպորտի և քաղաքացիական ավիացիայի խորհրդարանական քարտուղար։ Աշխատել է նաև արտոնությունների կոմիտեի նախագահի տեղակալ և միջկառավարական հարաբերությունների խորհրդարանական ուղղորդման կոմիտեի անդամ։ 2008 թվականի դեկտեմբերի 16-ից մինչև 2011 թվականի օգոստոսի 2-ը եղել է կրթության նախարար։ 2012-ի փետրվարին լքել է Ազգային դաշինքի կուսակցությունը և միացել Ժողովրդական ազգային կոնգրեսին։
2012 թվականին վերընտրվեց Թարի-Փորի շրջանի ընտրություններում։ Այնուհետև նշանակվել է ֆինանսների նախարար Փիթեր Օ'Նիլի կառավարությունում։ 2017 թվականին կրկին վերընտրվել Է ընտրություններում՝ ներկայացնելով ժողովրդական ազգային կոնգրեսը։ 2019 թվականի ապրիլի 11-ին Ջեյմսը հրաժարական տվեց ֆինանսների նախարարի պաշտոնից, բայց մնաց ժողովրդական ազգային կոնգրեսի և կառավարության անդամ։ Այնուամենայնիվ, 2019 թվականի ապրիլի 9-ին Ջեյմս Մարապեն հեռացավ կուսակցությունից, իսկ Սեմ Բազիլը 2019 թվականի ապրիլի 18-ին նշանակվեց ֆինանսների նախարար։ 2019 թվականի մայիսին նշանակվեց որպես Փիթեր Օ'Նիլիին վարչապետի պաշտոնում փոխարինելու հավանական թեկնածու։ 2019 թվականի մայիսի 29-ին Փիթեր Օ'Նիլը հրաժարական է տվել, իսկ Ջեյմս Մարապեն 2019 թվականի մայիսի 30-ին վարչապետ է ընտրվել և երդվել նույն օրը։


== Ծանոթագրություններ ==
Յուլիուս Տորմա

Յուլիուս (Դյուլա) Տորմա (սլովակ.՝ Július Torma, հունգ.՝ Torma Gyula, մարտի 7, 1922(1922-03-07), Բուդապեշտ, Հունգարիայի Թագավորություն - հոկտեմբերի 23, 1991(1991-10-23), Պրահա, Չեխիայի և Սլովակիայի Ֆեդերատիվ Հանրապետություն), էթնիկ սլովակ, հունգարացի բռնցքամարտիկ, որը հանդես էր գալիս Չեխոսլովակիայի կազմում։ Լոնդոնում կայացած Օլիմպիական խաղերի չեմպիոն (1948), Եվրոպայի չեմպիոն (1949):


== Կենսագրություն ==
Յուլիսը ծննդյան օրից ապրում էր Հունգարիայում։ Նա սկսել է բռնցքամարտով զբաղվել 13 տարեկան հասակից։ Արդեն 19 տարեկանում, նա հաղթել է Հունգարիայի առաջնությունում, այնուհետև հաջորդել են երկրի չեմպիոնի հինգ տիտղոսների շարքը։
1946 թվականի օգոստոսին նա ընտանիքով տեղափոխվեց Չեխոսլովակիա, 1946-1956 թվականներին հանդես է եկել սիրողական ռինգում Պրահայի բանակի սպորտային ակումբի համար։ Չեխոսլովակիայի տասնակի չեմպիոն։ Երեք Օլիմպիական խաղերի մասնակից (1948, 1952, 1956):


== Օլիմպիական խաղերի արդյունքներ ==
Օլիմպիական խաղեր 1948 (մինչև 67 կգ քաշ).
Հաղթել է Գուստավ Բենեին (Հունգարիա) միավորներով
Հաղթել էՔլիֆորդ Բլեկբերնին (Կանադա) նոկաուտով 2-րդ ռաունդում
Հաղթել է Աուրելիո Դիասա Կադավեդային (Իսպանիա) որակազրկմամբ 2-րդ ռաունդում
Հաղթել է Ալեքսանդրո դ’Օտավիոյին (Իտալիա) միավորներով
Հաղթել է Հորաս Հերինգիգ (ԱՄՆ, անգլ.՝ Hank Herring ) միավորներով
Օլիմպիական խաղեր 1952 (մինչև 67 կգ քաշ).
Հաղթել է Ջոն Պատրիկ Մելոնիին (Մեծ Բրիտանիա) միավորներով
Հաղթել է Լուիս Հեյջին (ԱՄՆ) միավորներով
Պարտվել է Զիգմունտ Խիխլային (Լեհաստան) միավորներով
Օլիմպիական խաղեր 1956 (մինչև 75 կգ քաշ).
Հաղթել է Հովարդ Ռիխտերին (Ավստրալիա) միավորներով
Պարտվել է Ռամոն Տապիային (Չիլի) նոկաուտով 2-րդ ռաունդում


== Ծանոթագրություններ ==


== Արտաքին հղումներ ==
Յուլիուս Տորմա BoxRec կայքում (անգլ.)
Յուլիուս Տորմա – օլիմպիական վիճակագրությունը Sports-Reference.com կայքում (անգլ.)
Պոտաշնյա (գյուղ, Ռոդոմիշլինսկի շրջան)

Անվան այլ կիրառումների համար տե՛ս՝ ՊոտաշնյաՊոտաշնյա (ուկրաիներեն՝ Поташня), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Պոտաշնյա գյուղում բնակվում էր 123 մարդ։ Բնակավայրը զբաղեցնում է 0,549 կմ² տարածք։ Բնակչության խտությունը կազմում էր 224,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերնար Բինլին Դադե

Բերնար Դադե (Bernard Dadié, լրիվ անունը՝ Bernard Binlin Dadié, ինչպես նաև՝ Բերնար Բուա Դադե, հունվարի 10, 1916(1916-01-10), Assinie-Mafia, Կոտ դ'Իվուար - մարտի 9, 2019(2019-03-09)[…], Աբիջան, Abidjan Autonomous District, Կոտ դ'Իվուար), Կոտ դ'Իվուարի խոշորագույն գրողներից, դրամատուրգներից և բանագետներից մեկը, բանաստեղծ։ Գրել է ֆրանսերեն։ Նախկին պաշտոնյա, մասնավորապես զբաղեցրել է երկրի կառավարությունում մշակույթի նախարարի պաշտոնը (1977-1986)։


== Կենսագրություն ==
Բեռնար Դադեն աշխատել է Դակարի (ԱՄՆ) ֆրանսիական կառավարությունում։ 1947 թվականին հայրենիք վերադառնալուց հետո դարձել է անկախության համար իվուարական շարժման մասնակից, միացել է նաև «Աֆրիկայի Ժողովրդավարական միավորում» կուսակցությանը։ Մի քանի անգամ  բանտարկվել է։ Հենց բանտում էլ գրվել են նրա վաղ հեղափոխական բանաստեղծությունները։
Հետագայում Դադեն հրատարակել է «Աֆրիկյան լեգենդներ» (1954), «Սև վիրակապ» (1955) հեքիաթների գիրքը և «Կլեմբյե» ինքնակենսագրական վեպը։
Նախքան 1960 թվականին Կոտ դ'Իվուարի անկախության ձեռքբերումը Բեռնար Դադեն կրկին բանտարկվել է 16 ամսով՝ Ֆրանսիական գաղութային կառավարության դեմ ցույցերի համար։
Իր աշխատանքում Բեռնար Դադեն, ազդվելով իր գաղութատիրության իր մանկության փորձից, փորձում էր կապել աֆրիկյան ավանդական բանահյուսությունը ժամանակակից աշխարհի հետ։ Գրողի ստեղծագործություններում գերակշռող են մարդասիրության գաղափարներն ու աֆրիկացիների ու նրանց մշակույթի հավասարության ու անկախության ձգտումը։
Դադենի «Սևամորթը Փարիզում» (1959) և «Նյու Յորքի տերը» (1964) վեպերը նվիրված են համաքաղաքակրթական խնդիրներին։ Բանաստեղծի հասուն բանաստեղծությունների «Օրերի շարք» (1956)  և հատկապես «Բոլոր մայրցամաքների մարդիկ» (1967) ժողովածուներում գերակշռում է միջազգային թեման։
Գրողը մահացել է 2019 թվականի մարտի 9-ին 104 տարեկան հասակում։


== Ծանոթագրություններ ==


== Աղբյուրներ ==
Molly Grogan Lynch, «Dadié Bernard Binlin», dans Christiane Chaulet Achour, avec la collaboration de Corinne Blanchaud (dir.), Dictionnaire des écrivains francophones classiques: Afrique subsaharienne, Caraïbe, Maghreb, Machrek, Océan Indien, H. Champion, Paris, 2010, p. 978-2-7453-2126-8
Lilyan Kesteloot, «Bernard Dadié», in Anthologie négro-africaine. Histoire et textes de 1918 à nos jours, EDICEF, Vanves, 2001 (nouvelle éd.), p.
Frédéric Le Maire, Bernard Dadié : itinéraire d’un écrivain africain dans la première moitié du s, Harmattan, Paris, 2008, 207 p.
Nicole Vincileoni, Comprendre l'œuvre de Bernard B. Dadié, Les Classiques africains, Issu-les-Moulin eaux, 1987, 319 p.
Ֆեդորովկա (գյուղ, Դիկանկայի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ուկրաիներեն՝ Федорівка), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Ֆեդորովկա գյուղում բնակվում էր 23 մարդ։ Բնակավայրը զբաղեցնում է 0,563 կմ² տարածք։ Բնակչության խտությունը կազմում էր 40,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9252) Գոդդարդ

(9252) Գոդդարդ (անգլ.՝ Goddard), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,093955 ա. մ., առավելագույնը մոտենում է 2,5727 ա. մ. հեռավորության վրա և հեռանում 3,6152 ա. մ.։ Արեգակի շուրջ մեկ ամբողջական պտույտ է կատարում 1987,78 երկրային օրվա ընթացքում, իր ուղեծրով շարժվելով միջինում 0,181106 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9252) Գոդդարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուկուևսկի (Վերխնեդոնսկի շրջան)

Կուկուևսկի (ռուս.՝ Кукуевский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Կազանսկի գյուղական համայնքի կազմի մեջ։
Շահնազար (Կարսի գավառ)

Շաթիրօղլի, գյուղ Արևելյան Հայաստանում, Կարսի մարզի Կարսի գավառում։ Գտնվում էր Արգինայի կիրճի մոտ, Կարս գետի ափին, գետահովտում։


== Բնակչություն ==
XIX դարի վերջին ուներ 65 տուն ռուս դուխոբոր բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պարզկանք

Պարզկանք, նաև Պարսկանք, Պարծկանք, Պանծկանք, Պայծկան և Պազկանք, գավառ Մեծ Հայքի Արցախ նահանգի կազմում։


== Աշխարհագրություն ==


== Պատմություն ==


== Տես նաև ==
Արցախ
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Վլադիսլավ Վանչուրա

Վլադիսլավ Վանչուրա (չեխ․՝ Vladislav Vančura, հունիսի 23, 1891(1891-06-23)[…], Հայ վե Սլեզսկու, Ավստրո-Հունգարիա - հունիսի 1, 1942(1942-06-01)[…], Կոբիլիսի, Պրահա 8, Պրահա 8, Պրահա, Բոհեմիայի և Մորավիայի պրոտեկտորատ), չեխ գրող։ Կրթությամբ բժիշկ։
Առավել հայտնի է «Հացթուխ Յան Մարհոուլը» (1924 թվականին) վեպը, որտեղ փորձել է նկարագրել «մանր սեփականատերերի քայքայումը կապիտալիզմի օրոք»։ «Հերկի և պատերազմի դաշտեր» (1925 թ.) երգիծական վեպում բողոքել է ենթադրյալ իմպերիարիստական պատերազմի դեմ, «կործանման դատապարտված» կապիտալիստական աշխարհը ներկայացրել սուր երգիծական-գրոտեսկային պատկերներով։ «Մարկետա Լազարովա» (1931 թ.), «Փախուստ դեպի Բուդին» (1932 թ.) վեպերում և «Թագուհի Դորոակայի աղեղը» (1932 թ.) պատմվածքների ժողովածուում հիմնականը ողբերգական սիրո թեման է։ «Պատկերներ չեխ ժողովրդի պատմությունից» (հ․ 1-3, 1939-1940 թթ.) գեղարվեստական ժամանակագրությունում փորձել է հասնել էպիկական ընդգրկման, մոնումենտալության, լեզվի պարզության։ Համարվում է չեխական սոցիալիստական գրականության սկզբնավորողներից։ Հանդես է եկել նաև որպես սցենարիստ ու ռեժիսոր։ Եղել է Չեխոսլովակիայի կինոնկարային ընկերության կազմակերպիչն ու առաջին նախագահը։ 
Գնդակահարվել է ֆաշիստական օկուպացիայի ժամանակահատվածում՝ դիմադրության շարժմանը մասնակցելու համար։ Ետմահու Վանչուրաին շնորհվել է Չեխոսլովակիայի ժողովրդական արվեստագետի կոչում (1946 թ.)։


== Ծանոթագրություններ ==
Էվալդ Լիդեն

Լիդեն (Liden) Էդվալդ (շվեդերեն՝ Evald Lidén, հոկտեմբերի 3, 1862(1862-10-03), Q10661183?, Շվեդիա - հոկտեմբերի 11, 1939(1939-10-11), Domkyrkoförsamlingen in Göteborg, Շվեդիա), շվեդ արևելագետ-հայագետ, հնդեվրոպաբան։
Հայերենի հատկապես ստուգաբանությանը և հնչյունաբանությանն է անդրադարձել «Հետազոտություններ հին հնդկական և համեմատական լեզվաբանության պատմության վերաբերյալ» (1897), «Հայկական հետազոտություններ» (1906), «Մի ներդրում հայերենի հնչյունաբանության մեջ» (1911) և այլ ուսումնասիրություններում։ Լիդեն հայերենի բառերը ստուգաբանելով նաև հյուսիսային լեզուների (շվեդերեն, դանիերեն, նորվեգերեն, իսլանդերեն) համեմատությամբ՝ առանձնակի ծառայություն մատուցել հայագիտությանը։


== Ծանոթագրություններ ==
Cool for the Summer

«Cool for the Summer», ամերիկացի երգչուհի Դեմի Լովատոյի երգը։ Այն թողարկվել է Դեմիի հինգերորդ Confident (2015) ստուդիական ալբոմի համար, որպես գլխավոր սինգլ։ Երգը թողարկվել է Hollywood Records և Island Records ձայնագրման լեյբլների կողմից՝ 2015 թվականի հուլիսի 1-ին։ Սինգլը գրվել է Լովատոյի, Ալեքսանդր  Քրոնդլունդի, Սեյվըն Քոթեչայի կողմից։ Երգի պրոդյուսերությամբ զբաղվել է Մաքս Մարտինը։ «Cool for the Summer» սինգլը փոփ-ռոք ժանրի երգ է, որի մեջ ներառվել են էլեկտրոնիկ երաժշտության տարրեր։
«Cool for the Summer» սինգլը նոմինացվել է երկու՝ MTV Video Music Awards և 2015 Teen Choice Awards մրցանակաբաշխության ժամանակ՝ «Ամառվա երգ» անվանակարգում։ Այն Հունաստանում, Չեխիայում, Լիբանանում, Նոր Զելանդիայում, Շոտլանդիայում և Միացյալ Թագավորությունում զբաղեցրել է առաջին հորիզոնականը, իսկ Ավստրալիայում, Կանադայում, Իռլանդիայում, Սլովակիայում, Իսպանիայում և ԱՄՆ-ում հայտնվել թոփ 20 երգերի ցանկում։


== Կոմպոզիցիա և թողարկում ==
Դեմի Լովատոն սինգլի համահեղինակն է։ Սինգլը ձայնագրվել է երկու լեյբլներում՝ MXM Studiosում (Լոս Անջելես) և  Wolf Cousins Studios (Ստոկհոլմ, Շվեդիա)։ 2015 թվականի հունիսի 25-ին Դեմին հայտարարեց, որ սինգլը կթողարկվի նույն տարվա հուլիսի 1-ին։
Երաժշտական առումով սինգլը փոփ-ռոք ժանրի է։ Այն ունի նաև ռոքի և էլեկտրո երաժշտության տարրեր։ Ըստ Լովատոյի, սինգլը տոնախմբություն գնալու հիմն է։


== Քննադատական գնահատականներ ==
Nylon ամսագրից Յասմին Գարնեթը սինգլը անվանել է «բացարձակապես ամառային երգ»։ Billboard ամսագրից Ջեյսոն Լիփշոթը երգը գնահատել է 5 աստղերից չորսուկես։ Idolator կայքը սինգլը գնահատել է 10 բալանոց համակարգից 7,5 միավորով։
Time ամսագրից Նոլան Ֆինեյը հաստատել է, որ Լովատոյի վոկալն իրոք ցնցող է։ New York ամսագրի խմբագիր Դե Լոքեթթը երգն անվանել է «կատարյալ ամառային երգ, որ երբևէ կարող էր ձայնագրվել»։ Էննի Զալեսքին երգը նկարագրել է որպես անդադար լսվող երգ։


== Հիթ-շքերթներ ==


== Սերտիֆիկացում ==
 Since May 9, 2013, RIAA certifications for digital singles include on-demand audio and/or video song streams in addition to downloads.


== Ծանոթագրություններ ==
InXile Entertainment

inXile Entertainment, ամերիկյան ընկերություն, որը զբաղվում է դերային համակարգչային խաղերի մշակմամբ։


== Պատմություն ==
Ընկերությունը հիմնել է Բրայան Ֆարգոն (Interplay Productions-ի հիմնադիրը) և Մէտյու Ֆինդլին (աշխատել է Interplay-ում 1989-ից 2002 թվականներին)։ Ըստ Ֆինդիլի, այսպիսի անվանում ընկերությունը ընտրել է այն ժամանակ, երբ նա և Ֆարգոն հեռացել են Interplay-ից, և նրանք իրենց համարում էին աքսորվածներ (exile), E3-ի համար պատրաստվեց քարտ հորինված ընկերության անունով, որտեղ Ֆարգոի պաշտոնը նշվում է ինչպես «աքսորվածների լիդեր» (Leader in exile), in exile-ից էլ առանձնացվեց ընկերության անունը։
2014 թվականին inXile ընկերությունը թողարկեց Wasteland 2 խաղը, իսկ հետո 2017 թվականին Torment: Tides of Numenera խաղը։ Երկու խաղերն էլ ֆինանսավորվել են Kickstarter-ի կողմից։ inXile-ը սկիզբ դրեց Kicking it forward նախագծին, որի մասնակիցները պարտավորվում էին 5 % շահույթով, որը ստանում էին շնորհիվ իրենց նախագծի թողարկման։
2018 թվականի նոյեմբերի 10-ին Microsoft ընկերությունը հայտարարեց InXile-ի գնման մասին։


== Մշակված խաղեր ==
The Bard’s Tale (2004) (Windows, Xbox, PS2) (2004), (Android) (2012)
Line Rider (2008) (Adobe Flash, Silverlight, DS, Wii, iOS)
Fantastic Contraption (2008) (Flash, iOS)
Super Stacker (2009) (iOS)
Super Stacker 2 (2009) (iOS)
Shape Shape (2009) (iOS)
Super Stacker Party (2010) (PlayStation Network)
Hunted: The Demon's Forge (2011) (PlayStation 3, Xbox 360, Windows)
Choplifter HD (2012) (PlayStation Network, Xbox Live Arcade, Windows, Android )
Wasteland 2 (2014) (Windows, macOS, Linux)
Wasteland 2: Director's Cut (2015) (Windows, macOS, Linux, PlayStation 4, Xbox One)
Torment: Tides of Numenera (2017) (Windows, macOS, Linux, PlayStation 4, Xbox One)
The Bard's Tale IV: Barrows Deep (2018) (Windows, macOS, Linux)
Wasteland 3 (Windows, macOS, Linux, PlayStation 4, Xbox One)


== Ծանոթագրություններ ==


== Արտաքին հղղումներ ==
Պաշտոնական կայք
Լը Կլա

Լը Կլա (ֆր.՝ Le Clat), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 36 մարդ, բնակչության խտությունը` 3.51 մարդ/կմ²։ Բնակավայրը զբաղեցնում է 10.25 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 170 կմ հարավ-արևմուտք, Կարկասոն քաղաքից` 50 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 16 աշխատունակ (15-64 տարեկան)  բնակիչ, որոնցից ակտիվ էին 9-ը, իսկ ոչ ակտիվները` 7։ Ակտիվության ցուցանիշը կազմում է 56,3 %։ 9 աշխատունակ մարդկանցից աշխատել է 9 անձ (3 տղամարդ և 6 կին)։ Գործազուրկ են եղել 0 անձ (0 տղամարդ և 0 կին)։ 7 անաշխատունակներից 0-ը եղել են աշակերտներ կամ ուսանողներ, 7-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բարիումի սուլֆատ

Բարիումի սուլֆատ, BaSO4, ծծմբական թթվի բարիումական աղը։ Անգույն բյուրեղներ են, խտությունը՝ 4500 կգ/մ³, հալման ջերմաստիճանը՝ 1580 °C։ Ջրում և նոսր թթուներում գործնականորեն չի լուծվում (1 լ ջրում լուծվում է 2 մգ, 18 °C-ում)։ Լուծվում է ծծմբական թթվի խիտ լուծույթներում (կոմպլեքսային միացության առաջացում)։ Բնության մեջ հանդիպում է բարիտ միներալի ձևով։ Բարիումի սուլֆատը օգտագործվում է թղթի, ռետինի, խեցեղենի արտադրություններում որպես լցանյութ, նավթահորերի հորատման համար օգտագործվող խառնուրդներում՝ ծանրացուցիչ։ Բարիումի սուլֆատը լավ կլանում է ռենտգենյան ճառագայթները և օգտագործվում ստամոքս-աղիքային հիվանդությունների ռենտգենահետազոտման համար։ Մտնում է բարիտային ցեմենտի և լիտոպոնի բաղադրության մեջ։


== Ծանոթագրություններ ==
Էմորի Կուկ

Էմորի Կուկ (անգլ.՝ Emory Cook, 1913 - փետրվարի 19, 2002(2002-02-19)), ամերիկացի հնչյունային ինժեներ և գյուտարար, հնչյունային արտադրության ռահվիրաներից  մեկը։ Որոշիչ դեր է խաղացել  վինիլային սկավառակների և բարձրորակ ձայնագրությունների զարգացման ներդրման մեջ.։
1952 թվականին  ստեղծեց  մի նոր սարքավորում, որը երկտեղանոց հնչյունային ձայնագրման սարքավորում էր, սկզբում ենթադրվում էր, որ պետք է օգտագործվի ցուցադրական նպատակների համար։ Սակային սարքավորման պահանջարկն այնքան բարձրացավ, որ Կուկը սկսեց վաճառքի համար արտադրել  սարքավորման իր համակարգը, ինչպես նաև հիմնադրեց  Cook Records (անգլ.) հնչյունային ձայնագրման ընկերությունը։ 1952-1966 թվականներին  նա թողարկեց մոտավորապես 140 ձայնագրություն.։ Արդեն 1953 թվականին  գրախոսները Կուկի ձայնագրությունները ձայնագրման  շուկայում ներկայացրեցին որպես լավ որակի հնչյուն։ Կուկը  երաժշտությունը ձայնագրում էր ակադեմիական   (մասնավորապես ՈՒիլիս Փեյջի  գլխավորությամբ նոր բոստոնյան նվագախումբ), ինչպես նաև ամերիկյան և կարիբյան ժողովրդական ոճերով, ինչպես նաև շրջակա միջավայրի բնաձայնություններ։
1990 թվականին Կուկն  իր գրառումների տպավորիչ արխիվները, արտոնագրերն ու  փաստաթղթերը փոխանցեց Սմիթսոնովսկյան ինստիտուտին։ 
Կուկը նաև եղել է  Audio Engineering Society ընկերության հիմնադիր-անդամներից մեկը.:


== Կենսագրություն ==
Ծնվել է 1913 թվականին Օլբանիում։ Եղել է Հարրի և Լավինի Կուկերի միակ երեխան։
Սովորել է  Էքսետերի Ֆիլլիպսի ակադեմիայում, ապա՝ մ եկ տարի Մասաչուսեթսի տեխնոլոգիական ինստիտուտում։ 1932 թվականին ընդգրկվել է ԱՄՆ ի օդային բանակի կորպուսի մեջ։ 1934 թվականին այնտեղից դուրս մնալուց հետո Կուկն  ընդունվեց Կոռենելի համալսարան, որտեղ 1938 թվականին ինժիներական աստիճան ստացավ։
Հետագայում Էմորի Կուկն  աշխատել է New York Pover and Light Company ընկերությունում,ապա՝  CBS-ում,  մինչև որ նրան աշխատանքի չվերցրեցին Western Electric ամերիկյան էլեկտրատեխնիկայի ընկերությունում դաշտային ինժեներության ոլորտում  աշխատելու համար։ Երկրորդ համաշխարհային պատերազմի ընթացքում Կուկը նախագծեց և  ղեկավարեց  Trainer ռադարների կառուցումը, որոնք տեղադրված էին կործանիչների վրա։
1945 թվականին իր Flora Park (անգլ.) տան նկուղում  ստեղծեց  Cook Laboratories ընկերությունը։ Այնտեղ Կուկը մշակեց շատ գյուտեր։
1950  թվականին Կուկը հիմնադրեց  Sounds of Our Times հնչյունային ձայնագրման ընկերությունը։ 
1955 թվականին Կուկն առաջին անգամ  ներկայացրեց միկրոֆուզիան, որը վինիլային փոշու և հատուկ միկրոֆուզային հավելումների միջոցով  վինիլային սկավառակների ստացման գործընթաց էր:Սեղմումն առաջանում էր սեղմված օդի 1.8 կգս/սմ խորանարդ համեմատաբար ցածր ճնշման.:  Sunday Times  թերթը   միկրոֆուզիան  անվանել է 1955 թվականի հնչյունային ձայնագրման նվաճումներից մեկը.:
Մահացել է 2002 թվականի փետրվարի 19-ին։


== Ծանոթագրություններ ==
Ռադուլ

Ռադուլ (ուկրաիներեն՝ Радуль), ավան Ուկրաինայի Չեռնիգովի մարզի Ռեպկիի շրջանում։ Հիմնադրվել է 1752 թվականին։
Չճշտված տվյալներով Ռադուլ ավանում բնակվում էր 791 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հերիոն

Հերիոն (հին հունարեն՝ Γηρυών, Γηρυονηΐς) հին հունական դիցաբանության մեջ Էրիֆայա կղզու հսկա կամ աժդահա, ծայր արևմուտքից, Քրիսաորայի և Կալլիրոեյի որդին, Մեդուզա Գորգոնայի թոռը։ Հռոմեական աշխարհագրագետ Մելայի Պոմպոնիայի վկայությամբ, Էրիֆլայի դաշտերը, որտեղ ապրել էր Հերիոնը, տարվա մեջ բերում էին յոթ անգամից ոչ պակաս բերք։ 
Ըստ Ստեսխիորի՝ Հերիոնը եղել է թևավոր, վեց ոտքով և վեց ձեռքով։ Ըստ Էսքիլեսի՝ երեք աջ ձեռքերում բռնած երեք նիզակ, երեք ձախ ձեռքերում էլ երեք վահան և երեք սաղավարտ՝  երեք գլուխների վրա։ Սպանելով Հերիոնի հոտի հովիվ Էվրիտիոնային և պահապան շուն Օրֆին՝ Հերակլը առևանգում է նրա կովերին, որոնք կարմիր գույնի էին (Հերակլի 10-րդ սխրանքը)։ Հերիոնը մեկ նետով նետահարեց նրան։ Ագիրիա քաղաքում նա ստեղծեց Հերիոնի սրբատեղին։ Ըստ Բալեարյան կղզիներում տարածված ավանդության՝ Հերիոնը մեծ կարողության՝ ոսկու և արծաթի  տեր էր։ Նրա ոսկորները ցույց էին տալիս Թեբեում։ Հերիոնական բլրի վրա աճում էին երկու ծառ՝ սոճի և իտալական սոճի, որոնցից արյուն էր հոսում։ Հերիոնի պատգամախոսը գտնվում էր Պատավիայի մոտակայքում։


== Գրականության մեջ ==
Հերիոնին է նվիրված Ստեսիխորայի «Հերիոնական պոեմը»։ Նրան գովերգել է Պինդարը։ Հերիոնը՝ Նիկոմախի «Հերիոնական» ողբերգության և Էպիֆի «Հերիոն» կատակերգության հերոսն է։


== Ծանոթագրություններ ==
Հենրի Ջեյմս

Հենրի Ջեյմս (անգլ.՝ Henry James, ապրիլի 15, 1843(1843-04-15)[…], Նյու Յորք, Նյու Յորք, ԱՄՆ - փետրվարի 28, 1916(1916-02-28)[…], Չելսի, Կենսինգտոն և Չելսի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), ամերիկացի գրող։
1870-ականներից ապրել է Անգլիայում։
Գրել է «Ամերիկացին» (1877), «Վաշինգտոնյան հրապարակ» (1880), «Կնոջ դիմանկարը» (1881), «Բոսթոնցիներ» (1886), «Սուրբ աղբյուր» (1901), «Ոսկե գավաթ» (1904) և մի շարք այլ վեպեր, նովելների ու վիպակների բազմաթիվ ժողովածուներ։


== Ծանոթագրություններ ==
Պենաֆիել

Պենաֆիել (պորտ.՝ Penafiel; [pɨnɐfi'ɛɫ]), քաղաք Պորտուգալիայում, համանուն մունիցիպալիտետի կենտրոնը Պորտու շրջանի կազմում։ Հին վարչական բաժանմամբ մտել է Դորու-Լիտոպալ նահանգի մեջ։ Մտնում է տնտեսա-վիճակագրական Տամեգա ենթաշրջանի մեջ, որն էլ մտնում է Հյուսիսային տարածաշրջանի մեջ։ 2001 թվականին քաղաքի բնակչության թվաքանակը կազմել է 9,3 հազար մարդ, իսկ մունիցիպալիտետի բնակչությանը՝ 71.8 հազար մարդ։ Զբաղեցնում է 212,82 կմ² տարածք։
Հիմնադրվել է 1519 թվականին։ Քաղաքի հովանավորը համարվում է Մարտին Տուրսկին։ Քաղաքի տոնը նոյեմբերի 11-ին է։


== Դիրք ==
Քաղաքը գտնվում է շրջանի վարչական կենտրոն Պորտու քաղաքից 28 կմ դեպի արևելք։
Մունիցիպալիտետը սահմանակից է․

հյուսիսում՝ Լոզադա մունիցիպալիտետին,
հյուսիս-արևելքում Ամարանտե մունիցիպալիտետին,
արևելքում՝ Մարկու դե Կանավեզեշ մունիցիպալիտետին,
հարավում՝ Կաշտելու դե Պայվա մունիցիպալիտետին,
արևմուտքում՝ Գոնդոմար, Պերեդեշ մունիցիպալիտետներին։


== Ժողովրդագրություն ==


== Մունիցիպալիտետի կազմը ==
Մունիցիպալիտետի մեջ մտնում են հետևյալ շրջանները․


== Ծանոթագրություններ ==


== Արտաքին հղումներ ==
Պաշտոնական էջ
Վարդիսուբանի (Մծխեթի շրջան)

Վարդիսուբանի (վրաց.՝ ვარდისუბანი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 570 մետր բարձրության վրա։ Շրջկենտրոն Մցխեթից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 157 մարդ։


== Ծանոթագրություններ ==
Մոնտե Սան Ջուստո

Մոնտե Սան Ջուստո (իտալերեն՝ Monte San Giusto), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 7645 մարդ (2008 թվականի տվյալներով), բնակչության խտությունը՝ 385 մարդ/կմ²։ Տարածքը կազմում է 19 կմ²։ Փոստային ինդեքս՝ 62015։ Հեռախոսային կոդ՝ 0733։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0733 839001
Էլ-փոստ։ segreteria@montesangiusto.sinp.net
Պաշտոնական կայք։ http://www.montesangiusto.sinp.net/


== Պատկերասրահ ==

		


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կրիվոշտայի փողոց (Յալթա)

Կրիվոշտայի փողոց (ռուս.՝ Улица Кривошты), փողոց Ղրիմի Յալթա քաղաքում։ Անվանվել է Յալթայի պարտիզանական ջոկատի հրամանատար, «Կարմիր դրոշի» շքանշանակիր Նիկոլայ Պետրովիչ Կրիվոշտայի (1917 կամ 1916-1942) պատվին։ Սկիզբ է առնում Սպենդիարյան փողոցից և ավարտվում Յուժնոբերեժնոյե խճուղու հետ հատումով։ Երկարությունը 860 մետր է։


== Նկարագրություն ==
Յալթա քաղաքի Կրիվոշտայի փողոցը սկսվում է Սպենդիարյան փողոցից և ավարտվում Յուժնոբերեժնոյե խճուղու հետ հատումով։ Փողոցում կա համարակալված 55 շինություն։ Երկարությունը 860 մետր է։
Կրիվոշտայի փողոցի փոստային դասիչն է՝ 298612։
Փողոցն անվանվել է Յալթայի պարտիզանական ջոկատի հրամանատար Նիկոլայ Պետրովիչ Կրիվոշտայի (1917 կամ 1916-1942) պատվին։ Նրա հրամանատարությամբ և անձնական մասնակցությամբ ջոկատն իրականացրել է 26 մարտական գործողություն, որոնց ընթացքում ոչնչացվել են բեռներով և զինամթերքով 18 ավտոմեքենա, 221 ֆաշիստ։ Կրիվոշտան ցուցաբերել է արիություն և խիզախություն, ինչի համար պարգևատրվել է «Կարմիր դրոշ» շքանշանով։ Զոհվել է 1942 թվականի օգոստոսի 25-ին Բասման լեռան ստորոտում, երբ նրա ջոկատը դարանակալվել է։ Նիկոլայ Պետրովիչ Կրիվոշտայի գերեզմանը գտնվում է Կերմեն բացատում։


== Ծանոթագրություններ ==


== Աղբյուրներ ==
Улица Кривошты в Ялте
Подробная карта улица Кривошты, город Ялта со спутника с номерами домов, индекс и маршруты, Яндекс, Гугл карта


== Արտաքին հղումներ ==
ք. Յալթա, Կրիվոշտայի փողոց Archived 2019-04-17 at the Wayback Machine.
Ժուսարա (Բաիա)

Անվան այլ կիրառումների համար տե՛ս՝ Ժուսարա (այլ կիրառումներ)Ժուսարա (պորտ.՝ Jussara), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսկենտրոնական մարզում։ Մտնում է Իրեսեի գավառի կազմի մեջ։ Բնակչությունը կազմում է 16 314 մարդ՝ 2006 թվականի տվյալներով։ Գրավում է 886,019 կմ2 տարածք։ Բնակչության խտությունը՝ 18,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 22.853.688,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.440,42 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,568 (տվյալները՝ ՄԱԿ-ի զարգացման ծրագրի
Գեորգի Ադամիա

Գեորգի Ադամիա, (վրաց.՝ გიორგი ადამია, մարտի 10, 1981(1981-03-10), Թբիլիսի, Վրացական ԽՍՀ, ԽՍՀՄ), վրացի ֆուտբոլիստ, «Սիոնի Բոլնիս» ֆուտբոլային ակումբի հարձակվող։


== Կարիերա ==
Գեորգի Ադամիան իր ֆուտբոլային կարիերան սկսել է իր հայրենիքում՝ Վրաստանում։ Նա սկզբում խաղացել է «ՏԳՈՒ» և «ՎԻՏ Ջորջիա» ֆուտբոլային ակումբների կազմում։ 2004 թվականին «ՎԻՏ Ջորջիա» ֆուտբոլային ակումբի կազմում դառնում է Վրաստանի չեմպիոն։
Հայրենիքից դուրս իր առաջին ֆուտբոլային քայլերը Գեորգին կատարել է Ադրբեջանում` «Նեֆտչի» ֆուտբոլային ակումբի կազմում։ Այս ֆուտբոլային ակումբի կազմում նա խաղացել է մեկ մրցաշրջան և նրա ակումբը գրավել է երկրորդ տեղը Ադրբեջանական լիգայում։ 2005 թվականին դառնում է հերթական գավաթի խաղարկության ռմբարկուն։
Հինգ ամիս անց Ադամին տեղափոխվում է Ադրբեջանի մայրաքաղաք Բաքուն ներկայացնող «Բաքու» ֆուտբոլային ակումբ։ Դրանից հետո նա համապատասխանաբար խաղեր է անցկացնում «Ղարաբաղ» և «Ինտեր» ֆուտբոլային ակումբների կազմում։


== Ծանոթագրություններ ==
Անդրուվ

«Անդրուվ» մարզադաշտ (չեխ․՝ Andrův stadion), ֆուտբոլային մարզադաշտ Չեխիայի Օլոմոուց քաղաքում, «Սիգմա» ֆուտբոլային ակումբի տնային ասպարեզը։ Տեղավորում է 12464 հանդիսական։ Չեխիայի ամենաժամանակակից մարզադաշտերից մեկն է և համապատասխանում է ՈՒԵՖԱ-ի բոլոր չափանիշներին՝ եվրագավաթային և ազգային հավաքականների հանդիպումներ անցկացնելու համար։


== Պատմություն ==

Մարզադաշտն անվանակոչվել է օլոմոուցցի գործարար Յոսեֆ Անդերի (1888-1976) անունով, որը ֆուտբոլի մեծ երկրպագու էր։ 
Նրա նախաձեռնությամբ 1938 թվականին Օլոմոուցում սկսվել է նոր ֆուտբոլային մարզադաշտի շինարարությունը։ Երկու տարի անց 20000 հանդիսական տեղավորող մարզադաշտը բացվել է։ Բոլոր նստատեղերը տեղադրված էին մեկ երկաթբետոնե մեծ տրիբունայում, որը, սակայն, շուտով ոչնչացվեց գերմանական զորքերի կողմից՝ Երկրորդ համաշխարհային պատերազմի ավարտին, երբ պայթեցվեց զինամթերքի պահեստը, որը գտնվում էր հենց այդ տրիբունայի տակ։ 
Պատերազմի ավարտից հետո նրա տեղում կառուցվեց ժամանակավոր փայտե տրիբունա, որը ծառայեց մինչև 1976 թվականը։ 1977 թվականին կառուցվեց նոր՝ ավելի հարմարավետ և ընդարձակ տրիբունա։ 1986 թվականին սկսվեց հանադիպակաց տրիբունայի շինարարությունը։ 
Հաջորդ խոշոր փոփոխությունները կատարվել են 1998 թվականին, երբ հիմնական տրիբունայի բոլոր տեղերը դարձան նստովի, կառուցվեց ժամանակավոր հարավային տրիբունա, և սկսվեց հյուսիսային տրիբունայի շինարարությունը, որն ավարտվեց երկու տարի անց։ 
2009 թվականին սկսվեց նոր հարավային տրիբունայի շինարարությունը։ Այն պատճենվեց հյուսիսայինից. այնտեղ, բացի հանդիսատեսի համար 2534 տեղերից (ներառյալ՝ 460 տեղ VIP-անձանց համար), կան 30 հարկաբաժին, էլեկտրոնային մեծ ցուցատախտակ և ակումբի տեխնիկական տարածքներ։ Շինարարությունն ավարտվել է 2009 թվականին։


== Նախկին անվանումներ ==
1950 թվականին, հիմնականում քաղաքական նկատառումներից ելնելով, մարզադաշտի անվանումը փոխվեց՝ դառնալով «Խաղաղության մարզադաշտ»։ Միայն 1993 թվականին, մարզադաշտի հիմնադիր Յոսեֆ Անդերի նկատմամբ հարգանքից ելնելով, մարզադաշտին վերադարձվեց սկզբնական անվանումը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Մարզադաշտը «Սիգմայի» կայքում(չեխ.)
Մարզադաշտի լուսանկարները Fotbalovestadiony.cz կայքում(չեխ.)
Բրինիանո Ջերա դ’Ադա

Բրինիանո Ջերա դ’Ադա (իտալերեն՝ Brignano Gera d'Adda), կոմունա Իտալիայում։ Գտնվում Է Լոմբարդիա մարզի Բերգամոյի գավառում։
Բնակչությունը կազմում է 5670 մարդ (2008 թ.)։ Բնակչության խտությունը կազմում է 481 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 24053, իսկ հեռախոսային կոդը՝ 0363։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Սոմալյա (Լոդիի գավառ)

Սոմալյա (Լոդիի գավառ) (իտալերեն՝ Somaglia), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 3199 մարդ։ Խտությունը կազմում է՝ 160 մարդ/կմ²։ Տարածքը՝ 20 կմ²։ Էլեկտրոնային փոստ՝ 26867։ հեռախոսային կոդ՝ 0377։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Լեցիցխվաիե

Լեցիցխվաիե (վրաց.՝ ლეციცხვაიე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 150 մետր բարձրության վրա։ Շրջկենտրոն Մարտվիլյից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 364 մարդ։


== Ծանոթագրություններ ==
Խուդայա Խաբարիխա

Խուդայա Խաբարիխա (ռուս.՝ Худая Хабариха), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Պեչորա գետի աջ ափին՝ 358 կմ հեռավորության վրա։ Գետի երկարությունը կազմում է 32 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080901
Կոդը ըստ հիդրոլոգիական հետազոտության (ՌԴ) — 103008090
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


=== Վտակներ (կմ սկսած գետաբերանից) ===
2 կմ՝ գետ Ստորին Իսյուշնսկիյ (աջ)


== Ծանոթագրություններ ==
Եզակի կետ (այլ կիրառումներ)

Եզակի կետ, կարող է վերաբերել՝

Եզակի կետ - դիֆերենցիալ հավասարման եզակի կետ
Եզակի կետ - ֆունկցիայի եզակի կետ
Սեմբերիա

Սեմբերիա (Семберија), աշխարհագրական տարածաշրջան Բոսնիա և Հերցեգովինայի հյուսիս-արևելքում, Սերբիայի Հանրապետության սահմանակցությամբ։ Ընկած է Սավա ու Դրինա գետերի և և Մաևիցա լեռների միջև։ Խոշորագույն բնակավայրը Բիելյանա քաղաքն է։
Սեմբերիան հարուստ պատմություն ունի։ Գրավոր առաջին հիշատակությունը 1533 թվականից է՝ օսմանյան տիրապետության ժամանակներից։ Բնակչությունը միշտ աչքի է ընկել օտար զավթիչների նկատմամբ ընդվզող, ապստամբ ոգով; Ավստրո-հունգարացիների իշխանության տարիներին երկրամասի շատ բնակավայրեր ավերակների են վերածվել։
Սեմբերիա անվանումը հունգարական ծագում ունի և հավանաբար գալիս է XII-ից XVI դարերից, երբ տարածաշրջանը գտնվել է հուգարացիների տիրապետության ներքո։
Ներկայումս Սեմբերիայում բնակվում է մոտավորապես 200 հազար մարդ։


== Համայնքներ ==
Ստորև ներկայացված են Սեմբերիայի խոշոր համայնքներն ու դրանց բնակրության թիվը (2013 թ. մարդահամարի տվյալներով):

Բիելյանա 114 663 բնակիչ
Ուգլևիկ 16 538 բնակիչ
Լոպարե 16 568 բնակիչ


== Մշակույթ ==
Բիելյանա համայնքի հարավում է գտնվում Տավնա վանքը։ Այս սրբավայրի կառուցման ճշգրիտ ժամանակը հայտնի չէ։ Ըստ տարեգրությունների վկայությունների՝ այս վայրերում սերբ թագավոր Ստեֆան Դրագուտինի որդիներըՎլադիսլավն ու Ուրոշը 13-րդ դարի վերջերին-14-րդի սկզբներին կառուցել են Տրոնշ ու Պեչ վանքերը։ Թուրքական տիրապետության ժամանակներում քրիստոնեական վերոնշյալ սրբավայրերն ավերվել են։ Երբ բնակիչները վերականգնել են վանքերը, թուրքերը նորից են ավերել։ Տավան մեկ անգամ էլ ավերվել է Երկրորդ համաշխարհային պատերազմի տարիներին. գերմանացի ֆաշիստների հետ համագործակցող ուստաշները ռմբակոծել են վանքը։ Ներկայիս Տավնա վանքը վերակառուցվել է իր նախորդի տեղում և համարվում է իր տեսակի մեջ ամենահին շինությունը ողջ տարածաշրջանում։ Վանքում մի շիրմաքար կա, որի վրա արձանագրված է. «Զդրավկո Յովանովիչ. սպանվել է ուստաշների կողմից 1943 թվականին, վանքը պաշտպանելու ժամանակ»։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Strona miasta Bijeljina
Strona miasta Ugljevik Archived 2017-12-12 at the Wayback Machine.
Դաբլացիխե

Դաբլացիխե (վրաց.՝ დაბლაციხე), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 220 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 279 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ամիլազներ

Ամիլազներ, դիաստազ, օսլան և գլիկոգենը հիդրոլիտիկ եղանակով ճեղքող ֆերմենտներ։ Գիտությանը հայտնի առաջին ֆերմենտն է. հայտնաբերել է ռուս գիտնական Կ. Մ. Կիրխգոֆը (1814)։ Կան α-, β– և γ-։ Մեծ քանակությամբ ամիլազները պարունակում են կենդանիների, մարդու ենթաստամոքսահյութը, քիթը, բույսերի ծլող սերմերը։


== Նշանակություն ==
Մեծ է ամիլազների դերը մարսողության ընթացքում։ Մարդու և կենդանիների ստամոքս-աղիքային համակարգում օսլան ամիլազների ու մսւլթազի ներգործությամբ տրոհվելով վերածվում է խաղողաշաքարի և ներծծվում։ Բուսական օրգանիզմներում ամիլազները պահեստային օսլան վերածում են մալթոզի, որն օգտագործվում է նյութափոխանակության պրոցեսում։
Սպիրտային արդյունաբերության և հացաթխման մեջ խմորման ենթակա օսլայի շաքարացման համար կիրառվում է Օամիլազը, իսկ օսլայից խաղողաշաքար ստանալիս՝ 7-ամիլազի պատրաստուկները։ Որոշ ամիլազներ ստացվել են նաև բյուրեղային վիճակում։


== Արտաքին հղումներ ==
Ամիլազը բառարանում
Գերասիմ (Օսկոլի վտակ)

Անվան այլ կիրառումների համար տե՛ս՝ Գերասիմ (այլ կիրառումներ)Գերասիմ (ռուս.՝ Герасим), գետ Ռուսաստանում, հոսում է Բելորեցկի մարզում։ Գետաբերանը տեղակայված է Օսկոլ գետի ձախ ափին 404 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինա գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010400212107000011746
Հիդրոլոգիական ուսումնասիրությունների կոդը - 107001174
Ավազանի կոդը - 05.01.04.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մինդերլա (գյուղ, Սուխոբուզիմսկի շրջան)

Մինդերլա (ռուս.՝ Миндерла), գյուղ Ռուսաստանի Կրասնոյարսկի երկրամասի Սուխոբուզիմսկի շրջանի կազմում։
Բնակչությունը վերջին գրանցված տվյալներով կազմում էր 2600 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջրաձոր (գետակ)

Անվան այլ կիրառումների համար տե՛ս՝ Ջրաձոր (այլ կիրառումներ)Ջրաձոր, գետակ Հայաստանի Սյունիքի մարզում, Ողջի գետի ձախ օժանդակը։ Սկիզբ է առնում Կատար լեռան հարավարևելյան լանջից և Ներքին Գիրաթաղ գյուղից 4 կմ հյուսիս-արևելք միանում մայր գետին։ Երկարությունը 4,5 կմ է։


== Ծանոթագրություններ ==
Ադիխանյան

Ադիխանյան, հայկական ազգանուն։


== Ազգանունը կրողներ ==


== Ծանոթագրություններ ==
(6806) Կաուֆմանն

(6806) Կաուֆմանն (անգլ.՝ Kaufmann), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,45499 ա. մ., առավելագույնը մոտենում է 2,2296 ա. մ. հեռավորության վրա և հեռանում 2,6804 ա. մ.։ Արեգակի շուրջ մեկ ամբողջական պտույտ է կատարում 1404,99 երկրային օրվա ընթացքում, իր ուղեծրով շարժվելով միջինում 0,25623 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6806) Կաուֆմանն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (232101-232200)

Աստերոիդների ցանկ (232001-232100)  • Աստերոիդների ցանկ  • Աստերոիդների ցանկ (232201-232300)
 Աստերոիդների ցանկ (232001-232100)  • Աստերոիդների ցանկ  • Աստերոիդների ցանկ (232201-232300)
Էմիլ Բենվենիստ

Էմիլ Բենվենիստ (ֆր.՝ Émile Benveniste, մայիսի 27, 1902(1902-05-27)[…], Հալեպ, Օսմանյան կայսրություն - հոկտեմբերի 3, 1976(1976-10-03)[…], Վերսալ, Ֆրանսիա), ֆրանսիացի լեզվաբան, իրանագետ, հայագետ։ Աշակերտել է Անտուան Մեյեին։ 
Զբաղվում է հնդեվրոպական հիմք լեզվի նախապատմության և կառուցվածքի հնագույն տարրերի ուսումնասիրությամբ։ Մեծ վաստակ ունի հատկապես կոկորդայինների վարկածի հիմնավորման ասպարեզում։ Գլխավոր աշխատություններն են՝ «Սոգդերենի քերականության փորձ» (հ․ 1–2, 1914–29), «Հնդեվրոպական անվանական բառակազմության ծագումը» (1935), «Գործողի և գործողության հնդեվրոպական անունները» (1948), «Օսերենի ուրվագծեր» (1959), «Խեթերեն և հնդեվրոպերեն» (1962), «Ընդհանուր լեզվաբանության պրոբլեմները» (1966)։ Դրանցում և իր հայագիտական հոդվածներում Բենվենիստը առաջ է քաշել հայոց լեզվին վերաբերող մի շարք հարցեր (օրինակ՝ գրաբարի ձայնեղների շնչեղության հարցը), կատարել բազմաթիվ դիտողություններ, տվել կարևոր ստուգաբանություններ։ 1960-ին ձեռնարկել է «Հանդես հայագիտական ուսումնասիրությունների» («Revue des etudes Armeniennes») վերահրատարակումը (տարեկան մեկ՝հատոր)։


== Ծանոթագրություններ ==
Ֆուտբոլի Անգլիայի գավաթ 1898-99

Ֆուտբոլի Անգլիայի գավաթ 1898-99 (անգլ.՝ 1898-99 FA Cup), Ֆուտբոլի Անգլիայի գավաթի 28-րդ խաղարկությունն է, որում հաղթեց «Շեֆիլդ Յունայթեդ» ֆուտբոլային ակումբը։


== Եզրափակիչ ==
Կատերինա Ջիննազի

Կատերինա Ջիննազի (1590[…], Հռոմ, Պապական մարզ - նոյեմբերի 30, 1660(1660-11-30), Հռոմ, Պապական մարզ), նկարիչ էր, հատկապես ակտիվ էր Հռոմում։
Ջիննազին որբացել է պատանեկան տարիքում, և հորեղբոր՝ Կարդինալ Դոմենիկո Ջիննազիի խնամքի տակ է անցել, ով Հռոմի Սուրբ Ուսումնարանի դեկանն էր։ Նա կազմակերպել է իր և զարմիկի ամուսնությունը, բայց նա ընտրեց միայնակ մնալ և նվիրեց իրեն նկարչությանը։ Նա սկսեց նկարչության դասընթացները նկարիչ Գասպարե Սելիոյի մոտ, ապա Ջիովաննի Լանֆրանկոյի մոտ։ Նա Ջիովաննա Գարզոնիի ժամանակակիցն էր։
Հռոմում նրա հաջողությունը հիմնականում սահմանափակվում  էր կրոնական զոհասեղանի պատկերներով։ Նա նկարում էր «դել Անջելո Կուստոդի եկեղեցու Պահապան հրեշտակը»։ Նրա աշխատանքների մեծամասնությունը, սակայն, ավարտվում էին Սանտա Լուսիա ալ Բոտտեժ Օսքուր եկեղեցու համար, որ պահպանվել էին նրա հորեղբոր հովանավորչության օրոք։ Կարդինալ Դոմենիկոյի մահից հետո նրան պարգևատրեցին, որպեսզի Ջիննազի պալատում Սուրբ Թերեզայի  

պատվերով ընտանեկան պալատին կից հողամասում հիմնադրի միանձնուհիների համար կուսանոց։ 
Գիննազին մինչև իր մահը բնակվեց Սանտա Լուսիայի այս կուսանոցում։ Իր ընտանիքի նման նա թաղվեց այնտեղ, սակայն, 1938 նթվականին այս եկեղեցին ու կուսանոցը քանդվեցին Վիա դել Բոտեժ Օսքյուրի տարածքի ընդլայնման ընթացքում։ Եկեղեցու նախամուտքը այժմ կանգնեցված է Կաթոլիկ կրոնական կազմակերպության Մաեստրո Պիե Ֆիլլիպպինիի շենքում։ Ընտանիքի բարոկկոյական ոճով տապանաքարերը, որոնք Սուրբ Լուսիայում էին, տեղափոխվեցին ժամանակակից ոճով վերակառուցված «Ջիննազի պալատի» ժամանակակից մատուռ, որոնք մի ժամանակ հին պալատի ճակատային հատվածում տեղադրված վերարկուով ձեռքեր էին։
Այս շենքի ներսի ժամանակակից աղոթատանը Կատերինա Ջիննազիի անհատական աշխատանքներն են, որոնք ներառում են Սուրբ Լուսիայի Մարթիրդոմի զոհասեղանի պատկերները և Վերջին Ընթրիքի  սրբապատկերը։ Շենքի տապանաքարերի արձանագրությունները Կատերինայի համար վերադառնալն է  անառողջ բարեփոխումներին կյանքից հետո, այդ արձանագրությունը թարգմանվում է. «Կատերինա Ջիննազի, Կարդինալ Ջիննազի զարմուհի, նրա առաքինության պատճառով, աղքատի մայր և  դեռևս անպտուղ։ Նա չի օգտագործել գումար Աստծուց շահ գնելու համար այս երկրի վրա, բայց առաջարկեց այն որպես բարեգործություն բոլորի նկատմամբ։ Տան կահ-կարասիում, սննդի մեջ, կացարանում միայնակ տառապեց, և մահից հետո ապրելու համար նա ապրեց այնպես, կարծես իր բնակարանը ոչ այլ ինչ էր, քան գերեզմանը։ Վաղ ձմռան մի առավոտ սրբազան վայրեր այցելելով, իր աստվածային սիրուց ջերմանալով, նա մրսեց, և այդ պատճառով մահացավ, բայց նրա ողորմաշությունը երբեք չի մահանա»։


== Ծանոթագրություններ ==
Ուսային հոդ

Ուսային հոդ (լատ.՝ articulatio humeri), մարդու, պարզ գնդաձև հոդ, որն առաջանում է բազկոսկրի գնդաձև գլխիկի և թիակոսկրի տանձաձև հոդափոսի միջև։ Հոդն ունի բարակ և ընդարձակ հոդաշապիկ, որը չի արգելակում հոդում կատարվող լայնածավալ շարժումները։ Այստեղ չկան հոդն ամրապնդող կապաններ, ուստի հաճախ տեղի են ունենում հոդախախտումներ։
Ֆրանսիս Պուլենկ

Ֆրանսիս Ժան Մարսել Պուլենկ (ֆր.՝ Francis Jean Marcel Poulenc, հունվարի 7, 1899(1899-01-07)[…], Փարիզ - հունվարի 30, 1963(1963-01-30)[…], Փարիզ), ֆրանսիացի կոմպոզիտոր, դաշնակահար, երաժշտական քննադատ։ Պուլենկի բազմաթիվ ստեղծագործություններից առավել հայտնիներն են «Կարմելիտուհիների երկխոսությունները» (1957 թ.) և «Մարդկային ձայն» (1959 թ.) օպերաները։


== Ծանոթագրություններ ==